**Kerecsendi Német Nemzetiségi Önkormányzat**

**3396 Kerecsend, Fő út 55.**

**Tel.: (36) 550-320 Fax.: (36) 550-328**

**e-mail: kerecsendisvabok@gmail.com**

***J e g y z ő k ö n y v***

***a Kerecsendi Német Nemzetiségi Önkormányzat***

***2023. május 1-ei testületi üléséről***

**Az ülésen elfogadott döntések:**

|  |  |
| --- | --- |
| 3/2023 (VI.01.) KNÖ határozat | 2022. évi zárszámadás elfogadása |
| 4/2023 (VI.01.) KNÖ határozat | Aldebrő derelye fesztivál résztvétel határozat |
| 5/2023 (VI.01.) KNÖ határozat | 2023. évi kirándulás Szentendre |
| 6/2023 (VI.01.) KNÖ határozat | Kerecsendi Római Katolikus Egyházközség támogatása |

*A jegyzőkönyv 5-9. közötti számozott oldalt tartalmaz.*

**J E G Y Z Ő K Ö N Y V**

**Készült:** 2023. június 1-én Német Nemzetiségi Önkormányzat képviselő-testületi ülésén (Kerecsend, Fő u. 55.)

**Jelen vannak:**

Schönberger Csaba Jakob elnök

Kovácsné Szucsik Katalin elnök-helyettes

Szucsik Péter képviselő

dr. Szász Kata jegyző

Safranka János helyi lakos

**Az ülés napirendjei:**

1. Tájékoztató a legutóbbi testületi ülés óta tett intézkedésekről

előadó: Schönberger Csaba Jakob elnök

1. 2022. évi beszámoló elfogadása

előadó: Schönberger Csaba Jakob elnök

1. 2023. évi feladatalapú támogatásról rendelkezés
2. Egyebek

**Schönberger Csaba Jakob elnök:**

Tisztelettel köszöntöm a kedves megjelent képviselő-társaimat, külön üdvözlöm a jegyzőt. Megállapítom, hogy határozatképesek vagyunk. A mai ülés jegyzőkönyvének hitelesítésével Kovácsné Szucsik Katalin elnök-helyettest javaslom megbízni. Javaslom továbbá, hogy a meghívó szerinti napirendi pontokat tárgyaljuk meg.

*Az NNÖ a javaslatot elfogadta, a jegyzőkönyv hitelesítésével Kovácsné Szucsik Katalin elnök-helyettest bízta meg.*

1. **napirendi pont**

**Schönberger Csaba Jakob elnök:**

A legutóbbi február 2-ai testületi ülés óta eltelt időszak eseményeiről a következő tájékoztatást adom:

Február 25.-én a Terrorházán voltunk a Kommunizmus Áldozatainak Emléknapja révén.. Március 15.-én ÉNMÖSZ Közgyűlésen vettem részt, ahol tájékoztattak minket a 2024. évi választások kapcsán a német nemzetiségi listán szereplő jelöltekről. Március 18.-án Aldebrőn voltam, ahol a nagy önkormányzat és a nemzetiségi önkormányzati közös metszésen vett részt, 4 hektár szőlő tekintetében. Március 30.-án volt a Közmeghallgatásunk Kerecsenden. Április 16.-án Holokauszt Emléknap volt, Budapesten a 8.-ik kerületből indult az emlékmenet, ezen is részt vettünk. Április 21-23.-án 3 napos rendezvény volt Aldebrőn. A falualapítás 280 évi évfordulóját ünnepelték. 28.-án pedig a Viselet Napján vettünk részt, ugyanitt Aldebrőn. Május 6.-án Mányiban a májusi ájtatatosságon voltunk 6 fővel.

Kérem fogadjátok el az elnöki beszámolómat!

*A Képviselő testület az elnöki tájékoztatáshoz kérdést nem tettek fel, a tájékoztatást tudomásul vették.*

1. **napirendi pont**

**Schönberger Csaba Jakob elnök:**

Szokásos éves feladatunk a zárszámadás elfogadása. Kérem fogadjátok el az előterjesztés alapján a 2022. évi gazdálkodásról szóló beszámolót.

*A Képviselő testületnek az elnök előterjesztésével kapcsolatban kérdése, észrevétele nem volt, egyhangú szavazással (három igen szavazattal) az alábbi határozatot fogadták el:*

**3/2023. (VI.01.) NNÖ határozat**

A Kerecsendi Német Nemzetiségi Önkormányzat megtárgyalta és elfogadta az NNÖ 2022. évi gazdálkodásról szóló beszámolót és azt 1.268.063 Ft nyitó pénzkészlettel, 6.086.185 Ft bevétellel, 6.721.300 Ft kiadásal és 632.948 Ft záró pénzkészlettel a határozat melléklete szerinti részletezésben elfogadta.

Felelős: Schönberger Csaba Jakob elnök

Határidő: azonnal

1. **napirendi pont**

**Schönberger Csaba Jakob elnök**:

Június 10.-én Ikladon lesz a Sördélután, délután 3 órás kezdettel, meghívtak engem és a település lakóit. Továbbá június 24.-én lesz Aldebrőn a Derelye fesztivál, itt Jánost felkérték, hogy főzzőn és olyan dolgot tudnánk csinálni, hogy a Német Nemzetiségi Önkormányzat támogatja ezen a rendezvényen a résztvételt és 100.000 Ft-ot határoz meg a fesztiválon történő főzés alapanyagainak beszerzéséhez. Utána pedig ami a rendezvényen bejön bevétel, az a mi bevételünk és ha minden jól megy akkor ezt kiegyenlíti. Így Jánosnak nem kellene saját költségből megelőlegeznie a főzést. Ezzel kapcsolatban kérdés vagy észrevétel?

*A Képviselő testületnek az elnök előterjesztésével kapcsolatban kérdése, észrevétele nem volt, egyhangú szavazással (három igen szavazattal) az alábbi határozatot fogadták el:*

**4/2023. (VI.01.) NNÖ határozat**

A Kerecsendi Német Nemzetiségi Önkormányzata saját költségvetési kereteiből 2022. augusztus 13.-ra kirándulást szervez Hollókőre, mely megvalósítására 400.000 Ft összeget tesz félre.

Felelős: Schönberger Csaba Jakob elnök

Határidő: július 15.

**Schönberger Csaba Jakob elnök:**

Július 1.-én lesz a Heves és Nógrád megyei német nemzetiségi nap ami Szendehelyen kerül megrendezésre, ahol illene pár fővel megjelennünk.

**Kovácsné Szucsik Katalin elnök-helyettes:**

Helyileg ez a település hol található?

**Schönberger Csaba Jakob elnök:**

Vác után, a 2-es úton Nógrád felé.

Valamint úgy gondoltam, hogy akkor mivel augusztus 13.-án kirándultunk tavaly ezért idén is jó lehetne ez a hétvége csak most 12.-e lenne a szombati nap. A célpont pedig Szentendrén a Skanzen lenne, ott lenne étkezés is. Utána néztem, hogy 230 ezer forint lenne körülbelül az autóbusz költsége. Megcélozzuk az 50 főt, mint tavaly. És akkor a belépőre, a vendéglátásra és a buszra lenne úgy körülbelül 500 ezer forint, amiből szerintem kitudnánk gazdálkodni. Utána pedig majd kiderült. Ezzel kapcsolatban kérdés vagy észrevétel?

*A Képviselő testületnek az elnök előterjesztésével kapcsolatban kérdése, észrevétele nem volt, egyhangú szavazással (három igen szavazattal) az alábbi határozatot fogadták el:*

**5/2023. (VI.01.) NNÖ határozat**

A Kerecsendi Német Nemzetiségi Önkormányzata saját költségvetési kereteiből 2023. augusztus 12.-ra kirándulást szervez Szentendrére, mely megvalósítására 500.000 Ft összeget tesz félre.

Felelős: Schönberger Csaba Jakob elnök

Határidő: augusztus 12.

1. **napirendi pont**

**Schönberger Csaba Jakob elnök:**

Egyebekben van-e valakinek kérése, kérdése?

**Kovácsné Szucsik Katalin elnök-helyettes:**

Augusztus 19-20.-án lesz a búcsú, illetve a szentmise a templomban, ezzel kapcsolatban lenne olyan kérése az Egyházközségnek, hogy egy kis támogatást tudnánk-e adni? Mondjuk egy 50 ezer forintot a főzésre.

**Schönberger Csaba Jakob elnök:**

Szerintem ennek nincs akadálya.

*A Képviselő testületnek a támogatási kéréssel kapcsolatban kérdése, észrevétele nem volt, egyhangú szavazással (három igen szavazattal) az alábbi határozatot fogadták el:*

**6/2023. (VI.01.) NNÖ határozat**

A Kerecsendi Német Nemzetiségi Önkormányzata 50.000 Ft támogatást állapít meg a Kerecsendi Római Katolikus Egyházközség részére, az augusztus 19-20.-ai rendezvény megszervezése kapcsán.

Felelős: Schönberger Csaba Jakob elnök

Határidő: június 30.

*Mivel több észrevétel, hozzászólás nem érkezett, Schönberger Csaba Jakob elnök bezárta az ülést.*

Kerecsend, 2023.06.02.

kmf.

 Schönberger Csaba Jakob Kovácsné Szucsik Katalin

 elnök elnök-helyettes